stanford-oval/wikipedia huggingface dataset:
เจ้าบุญอุ้ม ณ จำปาศักดิ์
พระญาติวงศ์

เสด็จเจ้าบุนอุ้มมีพี่น้องร่วมพระราชมารดา 4 องค์คือ
เสด็จเจ้าสมบูรณ์ พิราลัยขณะศึกษาที่ไซ่ง่อน พ.ศ. 2470
เสด็จเจ้าบุญอ้อม อดีตรัฐมนตรีว่าการกระทรวงศึกษาธิการในรัฐบาลพระราชอาณาจักรลาวและอดีตเจ้าเมืองนครจำปาสัก พิราลัยขณะลดกระจกรถพระที่นั่งเพื่อสูดอากาศบริเวณถนนหลักไปทางวัดไต นครหลวงเวียงจันทน์ เนื่องจากคนร้ายขี่จักรยานยนต์ปาระเบิดเข้ามาในรถหลังกลับจากเสวยกระยาหารค่ำพร้อมสหาย 4 คน รอด 1 คน
เจ้าเฮือนบุนน้อม
เจ้าเฮือนบุนเนย พิราลัยแต่ยังสาว
ทรงสมรสกับชายาและหม่อมดังนี้
หม่อมแดง มีพระธิดา 1 องค์คือ เจ้านางบุนแอ้ม
ชายาบัวผัน ชุมพนพักดี ชาวเมืองแก้งกอกแขวงสุวรรณเขต สมรสใน ค.ศ. 1944 มีพระบุตรและพระธิดา 9 องค์คือ เจ้าจำพอนสัก เจ้าไซซนะสัก เจ้าหาลือสัก  เจ้านางนินดาสัก เจ้าสีมงคนสัก เจ้าวันนะสัก เจ้าวงดาสัก  เจ้านางแก้วดาราสัก และเจ้านางแก้วมะนีสัก
หม่อมน้อย มีพระธิดา 1 องค์คือ เจ้านางคำโพ
หม่อมบุญน้อม มีพระโอรส 1 องค์คือ เจ้าบุญทุ่ม
เครื่องราชอิสริยาภรณ์ > เครื่องราชอิสริยาภรณ์ลาว

พ.ศ. ไม่ปรากฏ -  เครื่องราชอิสริยาภรณ์ล้านช้างร่มขาว ชั้นประถมาภรณ์
พ.ศ. ไม่ปรากฏ -  เครื่องราชอิสริยาภรณ์มงกุฎขัตติยาภรณ์ ชั้นประถมาภรณ์
พ.ศ. ไม่ปรากฏ -  เครื่องราชอิสริยาภรณ์พลเมืองดีแห่งชาติ ชั้นตริตาภรณ์
เครื่องราชอิสริยาภรณ์ > เครื่องราชอิสริยาภรณ์ต่างประเทศ

ฝรั่งเศส :
พ.ศ. ไม่ปรากฏ -  เครื่องอิสริยาภรณ์เลฌียงดอเนอร์ ชั้นกอม็องเดอร์
พ.ศ. 2483 -  เหรียญคัมแบทเทิน ครอส
พ.ศ. 2484 -  เหรียญครัวค์เดอแกรร์ 1914 - 1918 ประดับใบปาร์ม และดาว
พ.ศ. 2489 -  เหรียญครัวค์เดอแกรร์ 1939 - 1945
พ.ศ. 2489 -  เหรียญเรคอนเนสซองส์ฝรั่งเศส ชั้นที่ 1 (เหรียญทอง)
พ.ศ. 2497 -  เหรียญคัมปาญดิอินโดจีน
พ.ศ. 2488 -  เหรียญเรซิสแตนซ์ ชั้นที่ 2
ไทย :
พ.ศ. ไม่ปรากฏ -  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
กัมพูชา :
พ.ศ. ไม่ปรากฏ -  เครื่องอิสริยยศพระราชาณาจักรกัมพูชา ชั้นมหาเสนา
เทศบาลตำบลบ้านส้อง

| เทศบาลตำบลบ้านส้อง |
| --- | --- |
เทศบาลตำบล
ทต.บ้านส้อง
พิกัด: 8°39′37.0″N 99°22′34.6″E﻿ / ﻿8.660278°N 99.376278°E﻿ / 8.660278; 99.376278
ประเทศ:  ไทย
จังหวัด: สุราษฎร์ธานี
อำเภอ: เวียงสระ
จัดตั้ง:  • 5 กรกฎาคม 2516 (สภาตำบลบ้านส้อง)  • 2540 (อบต.บ้านส้อง)  • 20 สิงหาคม 2547 (ทต.บ้านส้อง)
การปกครอง
 • นายกเทศมนตรี: คนองศิลป์ ชิตรกุล
 • ปลัดเทศบาล: พงศ์ศักดิ์ รักษาวงศ์
พื้นที่
 • ทั้งหมด: 128.31 ตร.กม. (49.54 ตร.ไมล์)
ประชากร (2567)
 • ทั้งหมด: 17,748 คน
 • ความหนาแน่น: 138.32 คน/ตร.กม. (358.2 คน/ตร.ไมล์)
รหัส อปท.: 05841502
ที่อยู่ สำนักงาน: เลขที่ 2 หมู่ 5 บ้านส้อง อำเภอเวียงสระ สุราษฎร์ธานี 84190 สำนักงานเทศบาลตำบลบ้านส้อง
โทรศัพท์: 077 953 041
เว็บไซต์: www.bansong.go.th
 ส่วนหนึ่งของสารานุกรมประเทศไทย
เทศบาลตำบลบ้านส้อง เป็นเทศบาลตำบลซึ่งมีอาณาเขตครอบคลุมพื้นที่ทั้งหมดของหมู่ที่ 1, 3, 5–9, 11–18 และครอบคลุมพื้นที่บางส่วนของหมู่ที่ 2, 4, 10 ของตำบลบ้านส้อง (เฉพาะนอกเขตเทศบาลตำบลเวียงสระ) ในอำเภอเวียงสระ จังหวัดสุราษฎร์ธานี มีพื้นที่รับผิดชอบทั้งหมด 128.31 ตารางกิโลเมตรหรือคิดเป็นพื้นที่ประมาณ 80,193.75 ไร่ ใน พ.ศ. 2567 เขตเทศบาลตำบลมีประชากร 17,748 คน
เทศบาลตำบลบ้านส้องเดิมมีฐานะเป็นสภาตำบลบ้านส้องใน พ.ศ. 2516 ก่อนที่จะได้ยกฐานะขึ้นเป็นองค์การบริหารส่วนตำบลบ้านส้องใน พ.ศ. 2540 และยกฐานะเป็นเทศบาลตำบลบ้านส้องในวันที่ 20 สิงหาคม พ.ศ. 2547
พื้นที่เทศบาลตำบลอยู่บริเวณทิศตะวันออกของอำเภอเวียงสระ อยู่ห่างจากที่ว่าการอำเภอเวียงสระประมาณ 6.9 กิโลเมตร ห่างจากศาลากลางจังหวัดสุราษฎร์ธานีประมาณ 58.8 กิโลเมตร ตามทางหลวงแผ่นดินหมายเลข 4009 สายบางใหญ่–อ่าวลึก และอยู่ห่างจากกรุงเทพมหานครประมาณ 690 กิโลเมตร และ 1 ชั่วโมง 5 นาที ถึงกรุงเทพมหานครผ่านทางท่าอากาศยานนานาชาติสุราษฎร์ธานี
ข้อมูลประชากรแต่ละหมู่บ้าน/ชุมชน

ตำบลบ้านส้องแบ่งหมู่บ้านต่างๆได้ 18 หมู่บ้านโดยเรียงตามข้อมูลประชากรดังนี้
| ลำดับ | ชื่อหมู่บ้านภาษาไทย | ชื่อหมู่บ้านภาษาอังกฤษ | หมู่ที่ | ประชากรทั้งหมด(คน) |
| --- | --- | --- | --- | --- |
| 1. | หนองสามสิบ | Nong Sam Sip | หมู่10. | 3,708 |
| 2. | ส้อง | Song | หมู่4. | 1,855 |
| 3. | นาเหนง | Naneng | หมู่5. | 1,408 |
| 4. | ส้องเหนือ | Song Nuea | หมู่2. | 1,300 |
| 5. | มหาราช | Maharaj | หมู่6. | 1,240 |
| 6. | เหนือคลอง | Nuea Khlong | หมู่7. | 1,041 |
| 7. | สวนกล้วย | Suan Kluay | หมู่17. | 904 |
| 8. | ห้วยแก้ว | Huai Kaew | หมู่13. | 902 |
| 9. |  ราษฎร์พัฒนา | Ratphatthana | หมู่12. | 858 |
| 10. | ห้วยทรายขาว | Huai Sai Khao | หมู่16. | 669 |
| 11. | พรุกำ | Phru Kam | หมู่14. | 595 |
| 12. | หนองชุมแสง | Nong Chum Saeng | หมู่8. | 589 |
| 13. | นาชุมเห็ด | Nha Chum Hed | หมู่9. | 537 |
| 14. | ไทรทอง | Sai Thong | หมู่15. | 490 |
| 15. | พรุกะแชง | Phru Ka Chaeng | หมู่1. | 473 |
| 16. | ถาวรราษฎร์ | Thawornrat | หมู่11. | 457 |
| 17. | หนองตอเสียด | Nong Tor Siat | หมู่18. | 409 |
| 18. | คลองหน | Khlong Hon | หมู่3. | 313 |
เขตหมู่บ้านในตำบลบ้านส้องแบ่งตามจำนวนประชากร
เศรษฐกิจ

ถึงแม้อำเภอเวียงสระจะมีศูนย์กลางอยู่ที่ตำบลเวียงสระ แต่ตำบลบ้านส้องเป็นตำบลที่มีเศรษฐกิจดีที่สุดในอำเภอเวียงสระ
ลักษณะเศรษฐกิจของตำบลบ้านส้อง
เนื่องด้วยสภาพทางภูมิศาสตร์ของตำบลบ้านส้อง ทำให้ศูนย์กลางของเศรษฐกิจอยู่ทางทิศตะวันตกของตำบลเนื่องจากอยู่ใกล้กับถนนทางหลวงแผ่นดินหมายเลข 4009 ทำให้ร้านค้าห้างสรรพสินค้าต่างๆจึงกระจุกตัวอยู่ทางฝั่งทิศตะวันตกของตำบลบ้านส้อง
ทางทิศตะวันออกของตำบลบ้านส้องส่วนใหญ่จะเป็นที่ราบสูงและภูเขาทำให้ทางฝั่งทิศตะวันออกจะเป็นเศรษฐกิจแบบการเกษตรมากกว่าโดยส่วนใหญ่จะปลูก ทุเรียน ยางพารา ปาลม์ ซึ่งตำบลบ้านส้องมีเศรษฐกิจโดยพึ่งการเกษตรเป็นส่วนใหญ่
ปัญหาต่างๆที่ส่งผลต่อเศรษฐกิจของตำบลบ้านส้อง
ภัยแล้ง ในช่วงฤดูร้อนโดยเฉพาะช่วงเดือนกุมภาพันธ์ถึงเมษายน ตำบลบ้านส้องประสบปัญหาภัยแล้งอย่างหนักเนื่องจากฝนแล้ง ทำให้คลองและคูเขื่อนไม่มีน้ำเนื่องจากไม่มีน้ำที่ไหลลงมาจากภูเขา ส่งผลให้เศรษฐกิจด้านการเกษตรได้รับผลกระทบเป็นอย่างหนักโดยเฉพาะ ยางพารา ทุกเรียน และปาลม์ ต้นไม้ด้านเกษตรของชาวสวนล้มตายตามๆกันไปเนื่องจากขาดน้ำ ทำให้เศรษฐกิจของตำบลบ้านส้องได้รับผลกระทบอย่างหนัก
สภาพภูมิศาสตร์ ตำบลบ้านส้องมีลักษณะทางภูมิศาสตร์ที่หลากหลายสำหรับทางทิศตะวันตก ทิศใต้ ทิศเหนือเป็นที่ราบลุ่มอยู่ใกล้แม่น้ำตาปี มีแม่น้ำคลองตาลไหลผ่านจึงเหมาะแก่การพัฒนาเมืองและการเกษตร แต่พื้นที่ทางทิศตะวันออกเป็นพื้นที่ราบสูงภูเขา มีหมู่บ้านหลายหมู่บ้านที่อยู่ในเขตนี้ทำให้โครงสร้างพื้นฐานบางส่วนอาจยังไม่พัฒนาได้ดีพอ แต่ในปัจจุบันปัญหาด้านนี้แทบจะไม่เหลือให้เห็นมากนักเนื่องจากบ้านน้องมีการพัฒนาอย่างรวดเร็ว
ความคึกคักในตัวเมืองบ้านส้องขณะช่วงเวลากลางคืนซึ่งตรงกับช่วงเทศกาลตรุษจีน
อ้างอิง

1 2 3  "3 หมอรู้จักคุณ :: กรมสนับสนุนบริการสุขภาพ". 3doctor.hss.moph.go.th.
↑  "ประกาศกระทรวงมหาดไทย เรื่อง จัดตั้งสุขาภิบาลเวียงสระ กิ่งอำเภอเวียงสระ อำเภอบ้านนาสาร จังหวัดสุราษฎร์ธานี" (PDF). ราชกิจจานุเบกษา. 85 (57 ง): 1843–1844. วันที่ 25 มิถุนายน พ.ศ. 2511
↑  "ประกาศกระทรวงมหาดไทย เรื่อง การจัดตั้งสภาตำบลตามประกาศคณะปฏิวัติ ฉบับที่ ๓๒๖ ลงวันที่ ๑๓ ธันวาคม ๒๕๑๕" (PDF). ราชกิจจานุเบกษา. 90 (108 ง): (ฉบับพิเศษ) 1–72. วันที่ 24 สิงหาคม พ.ศ. 2516
↑  "ประกาศกระทรวงมหาดไทย เรื่อง จัดตั้งองค์การบริหารส่วนตำบล" (PDF). ราชกิจจานุเบกษา. 113 (9 ง): 5–219. คลังข้อมูลเก่าเก็บจากแหล่งเดิม (PDF)เมื่อ 2012-01-25. สืบค้นเมื่อ 2022-07-08. วันที่ 30 มกราคม พ.ศ. 2539
↑  "ประกาศกระทรวงมหาดไทย เรื่อง จัดตั้งองค์การบริหารส่วนตำบลเป็นเทศบาลตำบล" (PDF). ราชกิจจานุเบกษา. 122 (ตอนพิเศษ 84 ง): 1–2. วันที่ 14 กันยายน พ.ศ. 2548
แหล่งข้อมูลอื่น

เว็บไซต์เทศบาลตำบลบ้านส้อง
| ด ค กองค์กรปกครองส่วนท้องถิ่นระดับล่างในจังหวัดสุราษฎร์ธานี |
| --- | --- | --- |
| เทศบาลนคร |  เกาะสมุย  สุราษฎร์ธานี  |  |
| เทศบาลเมือง |  ดอนสัก  ท่าข้าม  นาสาร  |  |
| เทศบาลตำบล |  กรูด  กาญจนดิษฐ์  เกาะเต่า  เกาะพะงัน  ขุนทะเล  เขานิพันธ์  คลองชะอุ่น  คลองปราบ  ควนศรี  เคียนซา  ช้างขวา  ช้างซ้าย  ตลาดไชยา  ท่าขนอน  ท่าฉาง  ท่าชนะ  ท่าชี  ท่าทองใหม่  ทุ่งหลวง  บางสวรรค์  บ้านเชี่ยวหลาน  บ้านตาขุน  บ้านใต้  บ้านนา  บ้านส้อง  บ้านเสด็จ  พนม  พรุพี  พุมเรียง  เพชรพะงัน  เมืองเวียง  ย่านดินแดง  วัดประดู่  เวียง  เวียงสระ  |  |
| องค์การบริหารส่วนตำบล |  กรูด  กะเปา  เขาตอก  เขาถ่าน  เขาวง  เขาหัวควาย  คลองฉนวน  คลองฉนาก  คลองไทร  คลองน้อย (อำเภอชัยบุรี)  คลองน้อย (อำเภอเมืองสุราษฎร์ธานี)  คลองพา  คลองศก  คลองสระ  ควนสุบรรณ  คันธุลี  เคียนซา  ชลคราม  ชัยบุรี  ไชยคราม  ดอนสัก  ต้นยวน  ตะกรบ  ตะกุกใต้  ตะกุกเหนือ  ตะเคียนทอง  ตะปาน  ถ้ำสิงขร  ทรัพย์ทวี  ท่ากระดาน  ท่าขนอน  ท่าข้าม  ท่าเคย  ท่าฉาง  ท่าชนะ  ท่าทอง  ท่าทองใหม่  ท่าเรือ  ท่าโรงช้าง  ท่าสะท้อน  ท่าอุแท  ทุ่ง  ทุ่งกง  ทุ่งเตา  ทุ่งเตาใหม่  ทุ่งรัง  ไทรขึง  ไทรทอง  ไทรโสภา  นาใต้  น้ำพุ  น้ำรอบ  น้ำหัก  บางงอน  บางชนะ  บางเดือน  บางไทร  บางใบไม้  บางโพธิ์  บางมะเดื่อ  บางสวรรค์  บ้านทำเนียบ  บ้านนา  บ้านยาง  ประสงค์  ปากฉลุย  ปากแพรก  ปากหมาก  ป่าร่อน  ป่าเว  พนม  พรุไทย  พลายวาส  พลูเถื่อน  พ่วงพรมคร  พะแสง  พุนพิน  เพิ่มพูนทรัพย์  มะขามเตี้ย  มะลวน  โมถ่าย  ย่านยาว  ลำพูน  ลีเล็ด  เลม็ด  วัง  ศรีวิชัย  สมอทอง  สองแพรก  สาคู  สินเจริญ  สินปุน  เสวียด  หนองไทร  หัวเตย  อรัญคามวารี  อิปัน  |  |
ปุคคลบัญญัติปกรณ์อรรถกถา

ปุคคลบัญญัติปกรณ์อรรถกถา เป็นคัมภีร์อรรถกถาอธิบายความในปุคคลบัญญัติปกรณ์ ในพระอภิธรรมปิฎก ของพระไตรปิฎก ซึ่งปุคคลบัญญัติ มีเนื้อหาสำคัญอยู่ที่การบัญญัติบุคคลว่า บุคคลนั้น ๆ ประกอบด้วยคุณสมบัติอย่างไร มีชื่อเรียกว่าอย่างไร
ปุคคลบัญญัติปกรณ์อรรถกถา เป็นส่วนหนึ่งในปรมัตถทีปนี หรือปัญจัปปกรณัฏฐกถา หรือ อรรถกถาปัญจปกรณ์ หรือบางทีก็เรียกว่า "ปรมัตถทีปนี ปัญจปกรณัฏฐกถา ปุคคลบัญญัติวัณณา" เป็นผลงานของพระพุทธโฆสะ แต่งตามคำอาราธนาของพระจุลลพุทธโฆสะชาวลังกา เมื่อราวพุทธศตวรรษที่ 1000 - 1,100  ซึ่งปรมัตถทีปนี หรือปัญจัปปกรณัฏฐกถา นั้นเป็นการอธิบายเนื้อความในปกรณ์ทั้ง 5 ของพระพระอภิธรรมปิฎก 5 คัมภีร์ คือ ธาตุกถา ปุคคลบัญญัติ กถาวัตถุ ยมก และปัฏฐาน โดยปุคคลบัญญัติปกรณ์อรรถกถา เป็นส่วนหนึ่งของคัมภีร์ปรมัตถทีปนี ซึ่งมีเนื้อหาครอบคลุม และใหญ่โตมโหฬาร
ทั้งนี้ โดยเหตุที่ธาตุกถามักรวมกับปุคคลบัญญัติอยู่ในเล่มเดียวกัน อรรถกถาของทั้ง 2 ปกรณ์ของพระอภิธรรมปิฎกนี้ จึงมักรวมเป็นฉบับเดียวกัน แต่ในบางกรณีก็แยกเป็นเอกเทศจากกัน
คัมภีร์ที่เกี่ยวข้อง > ชั้นฎีกา

ปุคคลบัญญัติมูลฎีกา หรือปัญจปกรณ์มูลฎีกา, ปรมัตถปกาสินี, ลีนัตถโชติกา, ลีนัตถโชตนา, ลีนัตถปทวัณณนา รจนาโดยพระอานันทะเถระ แต่งที่ลังกาทวีป ราวศตวรรษที่ 6 หรือ ระหว่างพุทธศตวรรษที่ 8 - 9
คัมภีร์ที่เกี่ยวข้อง > ชั้นอนุฎีกา

ปุคคลบัญญัติอนุฎีกา หรือปัญจปกรณานุฎีกา, ลีนัตถวัณณนา, ลีนัตถปกาสินี, อภิธรรมานุฎีกา รจนาโดยพระจุลละธัมมปาล ราวศตวรรษที่ 6 หรือ ระหว่างพุทธศตวรรษที่ 8 - 9 บ้างก็ว่าแต่งโดยพระอานันทะเถระ แต่งที่ลังกาทวีป
คัมภีร์ที่เกี่ยวข้อง > ชั้นโยชนา

ปุคคลบัญญัติโยชนา หรือปุคคลบัญญัติอัตถะโยชนา พระญาณกิตติเถระแห่งที่เชียงใหม่ เมื่อปี พ.ศ. 2036-2037
คัมภีร์ที่เกี่ยวข้อง > ชั้นคัณฐี

คุยหทีปนี (คุยหัตถทีปนี) ปัญจปกรณวัณณนา ปุคคลบัญญัติวัณณนา และปุคคลบัญญัติคัณฐี ไม่ปรากฏผู้แต่ง
บรรณานุกรม

Bimala Charan Law. (1923). The Life and Work of Buddhaghosa. Calcutta : Thacker, Spink & Co.  ฃ
Bhikkhu Nyanatusita. (2008). Reference Table of Pali Literature. electronic publication by author
คณาจารย์มหาวิทยาลัยมหาจุฬาลงกรณราชวิทยาลัย. (2550). วรรณคดีบาลี. กรุงเทพฯ. กองวิชาการ มหาวิทยาลัยมหาจุฬาลงกรณราชวิทยาลัย.
พระมหาอดิศร ถิรสีโล. (2543). ประวัติคัมภีร์บาลี. กรุงเทพมหานคร. มหามกุฏราชวิทยาลัย.
พระไตรปิฎกฉบับมหามกุฏราชวิทยาลัย. ปรมัตถทีปนี อรรถกถาปัญจปกรณ์ อรรถกถาปุคคลบัญญัติปกรณ์. พระอภิธรรมปิฎก ธาตุกถา-บุคคลบัญญัติ เล่ม 3
สุชีพ ปุญญานุภาพ. (2550). พระไตรปิฎกฉบับประชาชน. กรุงเทพฯ . กรมการศาสนา พระทรวงวัฒนธรรม.
อำเภอโอระ

ที่ตั้งของอำเภอโอระ (เน้นสีเหลือง) ในจังหวัดกุมมะ
อำเภอโอระ (ญี่ปุ่น: 邑楽郡; โรมาจิ: Ōra-gun) เป็นอำเภอที่ตั้งในจังหวัดกุมมะ ประเทศญี่ปุ่น มีขนาดพื้นที่ทั้งหมด 132.37 ตารางกิโลเมตร มีจำนวนประชากร ณ วันที่ 1 พฤศจิกายน ค.ศ. 2024 ประมาณ 100,988 คน ความหนาแน่นของประชากร 763 คนต่อตารางกิโลเมตร
เทศบาล

อำเภอโอระประกอบด้วย 5 เทศบาลเมือง ดังนี้
เมืองชิโยดะ
เมืองอิตากูระ
เมืองเมวะ
เมืองโออิซูมิ
เมืองโอระ
พื้นที่ทั้งหมดของนครทาเตบายาชิเคยเป็นส่วนหนึ่งของอำเภอโอระมาก่อน
ประวัติศาสตร์

พื้นที่ของอำเภอโอระเคยเป็นส่วนหนึ่งของแคว้นโคซูเกะ ตามสำมะโนประชากรที่สำรวจในช่วงปลายยุคเอโดะ พื้นที่ดังกล่าวถูกแบ่งออกเป็น 39 หมู่บ้าน ที่อยู่ภายใต้การปกครองของโชกุนโทกูงาวะโดยตรง, 1 เมือง (เมืองทาเตบายาชิ) กับอีก 40 หมู่บ้าน ที่อยู่ภายใต้การปกครองของแคว้นศักดินาทาเตบายาชิ, และ 1 หมู่บ้าน ที่อยู่ภายใต้การปกครองของแคว้นศักดินามาเอบาชิ, มี 8 หมู่บ้านที่อยู่ภายใต้การปกครองร่วมกันของโชกุนกับแคว้นศักดินามาเอบาชิ, และ 3 หมู่บ้านอยู่ภายใต้การปกครองร่วมกันของโชกุนกับแคว้นศักดินาทาเตบายาชิ, ที่เหลืออีก 1 หมู่บ้านอยู่ภายใต้การปกครองร่วมกันของโชกุนกับแคว้นศักดินานิชิบาตะที่อยู่ในแคว้นมิกาวะ
1 เมษายน ค.ศ. 1889 – ประกาศใช้ระบบเทศบาล มีการจัดตั้งเมืองทาเตบายาชิ และอีก 21 หมู่บ้านขึ้น (1 เมือง, 21 หมู่บ้าน)
25 กรกฎาคม ค.ศ. 1902 - หมู่บ้านโคอิซูมิได้รับการยกฐานะเป็นเมือง (2 เมือง, 20 หมู่บ้าน)
ค.ศ. 1916 - จำนวนประชากร 83,319 คน จำนวนผู้ป่วยมาลาเรีย 3,609 คน
1 เมษายน ค.ศ. 1954 - เมืองทาเตบายาชิและหมู่บ้านซาโตยะ โอชิมะ อากาบาเนะ โรกูโง มิโนยะ ทาตาระ และวาตาราเซะ ควบรวมกันเพื่อจัดตั้งเป็นนครทาเตบายาชิ และแยกออกจากอำเภอโอระ (1 เมือง, 13 หมู่บ้าน)
1 กุมภาพันธ์ ค.ศ. 1955 - หมู่บ้านนิชิยาดะ เอบิเซะ โองาโนะ และอินาระ ควบรวมกันเพื่อจัดตั้งเป็นเมืองอิตากูระ (2 เมือง, 9 หมู่บ้าน)
1 มีนาคม ค.ศ. 1955 (2 เมือง, 6 หมู่บ้าน)
หมู่บ้านทากาชิมะและนากาโนะควบรวมกันเพื่อจัดตั้งเป็นหมู่บ้านนากาชิมะ
หมู่บ้านชิเอดะ อูเมชิมะ และซานูกิ ควบรวมกันเพื่อจัดตั้งเป็นหมู่บ้านเมวะ
31 มีนาคม ค.ศ. 1955 - หมู่บ้านโทมินางะ เอรากุ และนางาเอะ ควบรวมกันเพื่อจัดตั้งเป็นหมู่บ้านชิโยดะ (2 เมือง, 4 หมู่บ้าน)
30 กันยายน ค.ศ. 1956 - ส่วนหนึ่งของหมู่บ้านชิโยดะ (พื้นที่หมู่บ้านนางาเอะเดิม) รวมเข้ากับหมู่บ้านนากาชิมะ
1 มกราคม ค.ศ. 1957 - หมู่บ้านนากาชิมะเปลี่ยนชื่อเป็นหมู่บ้านโอระ
31 มีนาคม ค.ศ. 1957 - เมืองโคอิซูมิและหมู่บ้านโอกาวะควบรวมกันเพื่อจัดตั้งเป็นเมืองโออิซูมิ (2 เมือง, 3 หมู่บ้าน)
1 เมษายน ค.ศ. 1968 - หมู่บ้านโอระได้รับการยกฐานะเป็นเมือง (3 เมือง, 2 หมู่บ้าน)
1 เมษายน ค.ศ. 1982 - หมู่บ้านชิโยดะได้รับการยกฐานะเป็นเมือง (4 เมือง, 1 หมู่บ้าน)
1 ตุลาคม ค.ศ. 1998 - หมู่บ้านเมวะได้รับการยกฐานะเป็นเมือง (5 เมือง)
แผนที่อำเภอโอระใน ค.ศ. 1889:
1. เมืองทาเตบายาชิ, 2. หมู่บ้านซาโทยะ,  3. หมู่บ้านโอชิมะ 4. หมู่บ้านนิชิยาดะ, 5. หมู่บ้านเอบิเซะ, 6. หมู่บ้านโองาโนะ, 7. หมู่บ้านอินาระ, 8. หมู่บ้านอากาบาเนะ, 9. หมู่บ้านชิเอดะ, 10. หมู่บ้านอูเมชิมะ, 11. หมู่บ้านซานูกิ, 12. หมู่บ้านโรกูโง, 13. หมู่บ้านมิโนยะ, 14. หมู่บ้านโทมินางะ, 15. หมู่บ้านเอรากุ, 16. หมู่บ้านโอกาวะ, 17. หมู่บ้านโคอิซูมิ, 18. หมู่บ้านทากาชิมะ, 19. หมู่บ้านนากาโนะ, 20. หมู่บ้านนางาเอะ, 21. หมู่บ้านทาตาระ, 22. หมู่บ้านวาตาเซะ

(ปัจจุบันเป็น: สีม่วง: นครทาเตบายาชิ; สีน้ำเงิน: เมืองอิตากูระ; สีแดง: เมืองเมวะ; สีชมพู: เมืองโอระ; สีส้ม: เมืองชิโยดะ; สีเหลือง: เมืองโออิซูมิ)
โกคูจูเนียร์

เป็นหลานของปัง ตอนแรกเป็นเด็กอ่อนแอโดนเพื่อนแกล้งเป็นประจำ แต่ตอนหลังได้เป็นซูเปอร์ไซย่าและในตอนจบของDragonball GT โกคูจูเนียร์ก็ได้ต่อสู้กับเบจิต้าจูเนียร์ซึ่งเป็นลูกหลานหรือทายาทของเบจิต้าในศึกชิงจ้าวยุทธภพ
โรงเรียนสะเดา "ขรรค์ชัยกัมพลานนท์อนุสรณ์"

| โรงเรียนสะเดา "ขรรค์ชัยกัมพลานนท์อนุสรณ์" Sadao Khanchai Kamphalanon Anusorn School> ข้อมูล |
| --- | --- |
ชื่ออื่น: ข.ช.
ประเภท: รัฐบาล
คำขวัญ: นตฺถิ ปญฺา สมาอาภา  (แสงสว่างเสมอด้วยปัญญาไม่มี)
สถาปนา: 19 พฤษภาคม พ.ศ. 2497
ผู้อำนวยการ: นายสุทธานนท์ ทองนุ่น
สี: ม่วง ขาว
เว็บไซต์: http://www.khanchai.ac.th
โรงเรียนสะเดา "ขรรค์ชัยกัมพลานนท์อนุสรณ์"' เปิดทำการสอนระดับมัธยมศึกษาตอนต้น เมื่อวันที่ 19 พฤษภาคม พ.ศ. 2497 เป็นโรงเรียนสหศึกษา โดยใช้ชื่อว่า "โรงเรียนมัธยมวิสามัญอำเภอสะเดา" ต่อมาประชาชนชาวสะเดาได้ขออนุญาตเปลี่ยนชื่อ เป็น โรงเรียนสะเดา "ขรรค์ชัยกัมพลานนท์อนุสรณ์" จากกระทรวงศึกษาธิการ เมื่อวันที่ 5 กันยายน 2498 ทั้งนี้เพื่อเป็นอนุสรณ์แด่ นายขรรค์ชัย กัมพลานนท์ อดีตนายอำเภอสะเดา ผู้ซึ่งได้ทำคุณประโยชน์แก่ทางราชการและพี่น้องชาวอำเภอสะเดาไว้เป็นอันมาก และได้เสียชีวิตจากการต่อสู้กับ โจรจีนคอมมิวนิสต์ที่บ้านควนไม้ดำ ด่านจังโหลน ซึ่งเป็นพรมแดนไทย - มาเลเซีย เมื่อวันที่ 14 ธันวาคม 2495 อักษรย่อของโรงเรียนสะเดา "ขรรค์ชัยกัมพลานนท์อนุสรณ์" ใช้ ข.ช. ปัจจุบันโรงเรียนจัดการเรียนการสอน 3 หลักสูตร ได้แก่
หลักสูตรมัธยมศึกษาตอนต้น (ช่วงชั้นที่ 3) ม.1 - ม.3
หลักสูตรมัธยมศึกษาตอนปลาย (ช่วงชั้นที่ 4) ม.4 - ม.6
หลักสูตรประกาศนียบัตรวิชาชีพ (ปวช.) พ.ศ. 2545
แหล่งข้อมูลอื่น

เว็บไซต์โรงเรียนสะเดา "ขรรค์ชัยกัมพลานนท์อนุสรณ์"
นางทาสหัวทอง

| นางทาสหัวทอง |
| --- | --- |
เป็นที่รู้จักกันในชื่อ: Blondie in an Ancient Time
กำกับโดย: ธนวัฒน์ แท่งทอง
แสดงนำ: โอบนิธิ วิวรรธนวรางค์ ภัณฑิรา พิพิธยากร ประติภา มหาโยธารักษ์ พิชยดนย์ พึ่งพันธ์ ยุรนันท์ ภมรมนตรี
ดนตรีแก่นเรื่องเปิด: อิหยังวะ – เวนิตา และ เธอ – Nika Anika
จำนวนตอน: 22 (ณ วันที่ 17 มีนาคม 2567 (2567-03-17)) 
การผลิต
ความยาวตอน: 60 นาที
ออกอากาศ
สถานีโทรทัศน์: ช่องเวิร์คพอยท์
ออกอากาศ: 6 มกราคม 2567 (2567-01-06) – 17 มีนาคม 2567 (2567-03-17)
ละครเรื่องก่อนหน้า: ชะนีปีชง
ละครเรื่องถัดไป: บัลลังก์ลูกทุ่ง
นางทาสหัวทอง (อังกฤษ: Blondie in an Ancient Time) เป็นละครโทรทัศน์ไทยแนวสุขนาฏกรรม กำกับการแสดงโดย ธนวัฒน์ แท่งทอง และนำแสดงโดยโอบนิธิ วิวรรธนวรางค์, ภัณฑิรา พิพิธยากร, ประติภา มหาโยธารักษ์, พิชยดนย์ พึ่งพันธ์ และยุรนันท์ ภมรมนตรี ออกอากาศทางช่องเวิร์คพอยท์ ออกอากาศทุกวันเสาร์และอาทิตย์ เวลา 20:05 น. ระหว่างวันที่ 6 มกราคม ถึง 17 มีนาคม 2567 ละครเรื่องนี้นับเป็นการโคจรกลับมาพบกันของ โอบ โอบนิธิ และมินนี่ ภัณฑิรา หลังจากเคยแสดงนำร่วมกันในภาพยนตร์เรื่องแสงกระสือ และยังเป็นผลงานชิ้นแรกของ สตางค์ ประติภา น้องสาวของ แบงค์ ธิติ มหาโยธารักษ์ พระเอกละครชื่อดัง
เรื่องย่อ

เรื่องราวของ แพร (ภัณฑิรา พิพิธยากร) แม่ค้าออนไลน์ชื่อดังที่มีผมทองเป็นเอกลักษณ์ ที่เกิดจับพลัดจับผลูย้อนอดีตกลับไปในปี 2432 พร้อมกับสมาร์ทโฟน 1 เครื่องแถมยังต้องกลายเป็นทาสในเรือนของคุณหลวงใจร้ายอย่าง หลวงบำรุงประชาราษฎร์ หรือ หลวงก่ำ (ยุรนันท์ ภมรมนตรี) ทางเดียวที่เธอจะกลับสู่ปัจจุบันได้คือต้องกลายเป็นกามเทพช่วยให้ กล้า (โอบนิธิ วิวรรธนวรางค์) ทาสหนุ่มในเรือนได้สมหวังในความรัก แต่ก็มีอุปสรรคเพราะหญิงสาวที่กล้าหลงรักคือ ทับทิม (ประติภา มหาโยธารักษ์) บุตรสาวคนเดียวของ พระประสิทธิ์บริรักษ์ หรือ คุณพระเอี่ยว (ทนงศักดิ์ ศุภการ) แถมยังเป็นคู่หมั้นคู่หมายของ ขุนผดุงกิจประชา (พิชยดนย์ พึ่งพันธ์) หรือขุนเอก บุตรชายของหลวงก่ำที่กล้าให้ความเคารพรัก แพรจึงต้องใช้สมาร์ทโฟนเครื่องนี้เป็นตัวช่วย
นักแสดง > หลัก

ภัณฑิรา พิพิธยากร รับบท แพร
โอบนิธิ วิวรรธนวรางค์ รับบท กล้า
ยุรนันท์ ภมรมนตรี รับบท พระบำรุงประชาราษฎร์/คุณพระก่ำ
สรวงสุดา ลาวัณย์ประเสริฐ รับบท เฟื้อง, ภรรยาของพระบำรุงประชาราษฎร์และแม่ของขุนผดุงกิจประชา
ขวัญฤดี กลมกล่อม รับบท แว่น
พิชยดนย์ พึ่งพันธ์ รับบท ขุนผดุงกิจประชา/เอก, บุตรชายของพระบำรุงประชาราษฎร์กับเฟื้อง
ประติภา มหาโยธารักษ์ รับบท ทับทิม
ทนงศักดิ์ ศุภการ รับบท พระประสิทธิ์บริรักษ์/คุณพระเอี่ยว, พ่อของทับทิม
เด๋อ ดอกสะเดา รับบท ก้อน, บ่าวคนสนิทของพระประสิทธิ์บริรักษ์
คิง ก่อนบ่าย รับบท ตุ่น
สรารัตน์ แซ่จิ๋ว รับบท ลิ้นจี่
โมฬีวรรณ พันธรักษ์ รับบท แฟง, บ่าวคนสนิทของทับทิม
ตี๋ ดอกสะเดา รับบท ชด, บ่าวคนสนิทของพระบำรุงประชาราษฎร์
เดชาพัชร ชัยรัตน์ รับบท มิ่ง
ปีเตอร์ ธูนสตระ รับบท พอล
อุ่นเรือน ราโชติ รับบท ช้อย, บ่าวคนสนิทของเฟื้อง
นักแสดง > รับเชิญ

พิบูลย์ ท้ายห้วน
จิราวัฒน์ วชิรศรัณย์ภัทร รับบท พระยาสมบัติบริรักษ์
กิตติพล เกศมณี รับบท หมอบุญลือ
ศุภสิทธิ์ ชินวินิจกุล รับบท เจ้าที่
สุพจน์ พงษ์พรรณเจริญ รับบท เจ้าสัวเหลียง
เศรษฐศิษฎ์ ลิ้มกษิดิ์เดช รับบท พระพิพัฒน์ราชโยธิน
สาธิดา ศรีพรหมมา รับบท เปรี้ยว (เพื่อนของแพร)
ดารินา บุญชู รับบท เนย (เพื่อนของแพร)
คัทรียาฑ์ บาวเวนส์
กิดาการ ฉัตรแก้วมณี รับบท พ่อพัฒน์ / พีค
ชินธันย์ เธียรกิตติพงษ์ รับบท พ่อค้าข้าว
นักแสดง > อื่น ๆ

ณัฐกฤต หามนตรี รับบท แฟนของแพร
โยธิน มาพบพันธ์ รับบท หลวงพ่อ
ชเว ย็อง-แจ

| ย็องแจ |
| --- | --- |
ย็อง-แจในเดือนพฤศจิกายน 2021
เกิด: ชเว ย็อง-แจ  (1996-09-17) 17 กันยายน ค.ศ. 1996 (28 ปี) มกโพ เกาหลีใต้
อาชีพ:  นักร้อง  นักแต่งเพลง  นักแสดง  ดีเจ 
อาชีพทางดนตรี
รู้จักในชื่อ: Ars
แนวเพลง:  เคป็อป  เจป็อป  อาร์แอนด์บี 
เครื่องดนตรี: เสียงร้อง
ช่วงปี: 2014–ปัจจุบัน
ค่ายเพลง:  เจวายพี  โซนี่ เจแปน 
สมาชิกของ:  ก็อตเซเวน  เจวายพีเนชั่น 
 นักดนตรี

ชื่อเกาหลี
ฮันกึล: 최영재
ฮันจา: 崔榮宰
อาร์อาร์: Choe Yeongjae 
เอ็มอาร์: Ch'oe Yŏngchae 
 
ลายมือชื่อ

ชเว ย็อง-แจ (เกาหลี: 최영재; เกิด 17 กันยายน ค.ศ. 1996) หรือที่รู้จักในชื่อ ย็องแจ เป็นนักร้อง นักแต่งเพลง นักแสดง ดีเจชาวเกาหลีใต้ เป็นนักร้องเสียงหลักของก็อตเซเวน
ประวัติ

ย็องแจเริ่มมีความฝันที่จะเป็นนักร้องเมื่อเขาได้ร้องเพลงกับพี่ชายในวัยเด็ก เมื่อพี่ชายเริ่มเข้ากรมหทารเพื่อรับใช้ชาต ย็องแจจึงได้เข้าร่วมกับสถาบันฝึกร้องเพลงในจังหวัดบ้านเกิดของเขา เพื่อที่จะฝึกเป็นนักร้องมืออาชีพ และในปี ค.ศ. 2011 เขาชนะในงานประกวดร้องเพลงที่ชื่อว่า "Vocal Excellence Award at Mokpo Youth Music Festival" ถัดมาในปี 2013 บริษัทเจวายพีเอนเตอร์เทนเมนต์ (JYP Entertainment) ได้จัดการคัดเลือกเพื่อหาคนเขาไปเป็นเด็กฝึกในบริษัท ซึ่งเป็นการคัดเลือกแบบปิด ทำให้ย็องแจได้เข้าไปเป็นเด็กฝึกไอดอลจากการคัดเลือกครั้งนี้
อาชีพ > ค.ศ. 2013–2020: การเปิดตัวและการเป็นศิลปินเดี่ยว

หลังจากการฝึกซ้อมมา 7 เดือนที่โซล ย็องแจก็ถูกจัดให้อยู่ในโครงการการเปิดตัวบอยแบนด์วงใหม่ของบริษัท และหลังจากนั้นก็ได้เปิดตัวอย่างเป็นทางการในนามของวงก็อตเซเวน ซึ่งประกอบไปด้วยสมาชิกอีก 6 คน ได้แก่ เจบี มาร์ค แจ็ตสัน จินย็อง แบมแบม ยูคยอม  โดยเปิดตัวพร้อมกับซิงเกิลที่ชื่อว่า "Girls Girls Girls" ในอีพี Got It? ในวันที่ 16 มกราคม ค.ศ. 2014 ในช่วงเวลาแรกหลังจากเปิดตัว ย็องแจได้กล่าวว่าความฝันของเขาคือการเป็นนักดนตรีบำบัด
ย็องแจได้แต่งเนื้อเพลงและทำนองภายในชื่อ "Ars" ตั้งแต่ปี ค.ศ. 2016 โดยเพลงแรกที่เริ่มแต่งอย่างเป็นทางการคือเพลง "Rewind" ในอีพี Flight Log: Departure ของก็อตเซเวน
ย็องแจได้ร่วมร้องเพลงกับ Sanjoy and Elliott Yamin ในปี 2017 กับเพลงที่ชื่อว่า "Victim of Love" ในขณะเดียวกันก็ได้บันทึกเพลงร่วมกับพัก จี-มิน สำหรับกองทุนของ "Life Insurance Social Philanthropy Foundation" เพื่อรณรงค์การป้องกันการฆ่าตัวตายของเยาวชนในปี 2018 โดยเพลงนี้ได้ลงเผยแพร่พร้อมมิวสิกวิดีโอในวันที่ 15 ตุลาคม
ในฤดูใบไม้ผลิปี 2019 ย็องแจได้ทำหน้าที่เป็นพิธีกรในงาน "Premiere Showcase" ทวีปเอเชียของ จัสทู ที่เมืองโตเกียวในวันที่ 10–11 เมษายน และที่โอซากะ ในวันที่ 17–18 เมษายน
ในปี 2018 และ 2020 ย็องแจได้ร้องเพลง "At the Usual Time" (그 시간에) และ "Fall In Love" (빠져드나봐) ประกอบละครโทรทัศน์ที่ชื่อว่า กระทะเลิฟเสิร์ฟรัก (Wok of Love) และ ลูกไม้หลากสี (When My Love Blooms) หลังจากนั้นย็องแจและย็องเค สมาชิกวงเดย์ซิกซ์ ได้เป็นดีเจจัดรายการวิทยุร่วมกัน โดยเป็นรายการของMBC Radio มีชื่อรายการว่า Idol Radio เริ่มตั้งแต่วันที่ 18 พฤษภาคม 2020 และจบรายการในซีซันแรกในวันที่ 25 กันยายนในปีเดียวกัน
เมื่อวันที่ 25 พฤษภาคม 2020 ในการร่วมงานกับ Howlpot ซึ่งเป็นแบรนด์สินค้าเกี่ยวกับอุปกรณ์ของสัตว์เลี้ยง ย็องแจได้วางจำหน่ายเสื้อผ้าสำหรับคนและสุนัขเลี้ยงของเขาที่ชื่อว่า Coco (โคโค่) โดยจัดจำหน่ายถึงวันที่ 8 มิถุนายน โดยรายได้ทั้งหมดจะบริจาคให้กับ Korea Animal Rights Advocates ซึ่งเป็นกลุ่มที่ไม่แสวงหากำไรเพื่อดูแลสุนัขที่ถูกทอดทิ้ง นอกจากนี้ในปีเดียวกัน ย็องแจยังได้เป็นส่วนหนึ่งของนิตยสารฉบับเดือนกันยายน Star1 Magazine ซึ่งมีการสัมภาษณ์เดี่ยวและการถ่ายแบบ และยังได้เข้าร่วมในรายการ "Idol Star Dog Championships" ซึ่งเป็นการนำเอาไอดอลที่มีสุนัขเลี้ยงส่วนตัวเข้ามาร่วมแข่งความสามารถพิเศษกัน เป็นการแข่งขันพิเศษที่จัดขึ้นเนื่องในเทศกาลชูซ็อก ในวันที่ 2 ตุลาคม
ในวันที่ 25 กันยายน 2020 ย็องแจได้เป็นหนึ่งในนักแสดงซิตคอมเรื่องใหม่ของเน็ตฟลิกซ์ ที่ชื่อว่า วัยใสๆ หัวใจสุดเปิ่น (So Not Worth It) รับบทเป็น แซม หนุ่มเกาหลีลูกชายเจ้าของบริษัทต๊อกบกกียักษ์ใหญ่แห่งวงการอาหาร ที่เคยไปเป็นนักเรียนแลกเปลี่ยนที่ประเทศออสเตรเลีย โดยซิตคอมบอกเล่าเรื่องราวของนักศึกษามหาวิทยาลัยที่มาจากต่างวัฒนธรรมกัน มาอาศัยอยู่ร่วมกันในหอพักของมหาวิทยาลัย โดยซิตคอมนี้ลงเผยแพร่เมื่อวันที่ 18 มิถุนายน 2021 นอกจากนี้ ย็องแจยังร้องเพลงประกอบซิตคอมในชื่อเดียวกันอีกด้วย
อาชีพ > 2021–ปัจจุบัน: หมดสัญญากับเจวายพี และละครเวทีเรื่องแรก

หลังจากหมดสัญญากับเจวายพีเอนเตอร์เทนเมนต์ ย็องแจได้เซ็นสัญญาใหม่กับค่าย "Sublime Artist Agency" เมื่อวันที่ 20 มกราคม 2021
ในวันที่ 9 มีนาคม 2021 มีการประกาศว่าย็องแจจะเป็นหนึ่งในนักแสดงของละครเวที Midnight Sun ซึ่งดัดแปลงมาจากภาพยนตร์ชื่อดังของประเทศญี่ปุ่น A Song to the Sun โดยเขาจะรับบทนำชื่อฮารัม Midnight Sun จัดแสดงตั้งแต่วันที่ 1 พฤษภาคมถึง 25 กรกฎาคม ณ Kwanglim Arts Center สองเพลงประจำละครเวทีนี้ "Meet Me When the Sun Goes Down" และ "Good-bye Days" ถูกเผยแพร่และร้องโดยนักแสดงนำทุกคนของเรื่อง โดย "Meet Me When the Sun Goes Down" ฉบับของย็องแจเผยแพร่เมื่อวันที่ 9 เมษายน เป็นพาร์ท 1 ของเพลงประกอบละครเวทีนี้ พร้อมกับการร่วมร้องในเพลง "Good-bye Days" กับเคย์ สมาชิกวงเลิฟลิซ
ผลงานเพลง

บทความหลัก: ผลงานเพลงของก็อตเซเวน
| ชื่อ | ปี | อัลบั้ม |
| --- | --- | --- |
| "My Day" (내 하루) | 2016 | ไม่ได้วางจำหน่าย |
| "Trauma" | 2016 | ไม่ได้วางจำหน่าย |
| "Call Button" (통화버튼) (feat. J.praize) | 2017 | ไม่ได้วางจำหน่าย |
| "I Want to Fall Asleep" (잠들고 싶어) (feat. Noday) | 2017 | ไม่ได้วางจำหน่าย |
| "Everything For You" | 2020 | ไม่ได้อยู่ในอัลบั้ม |
ผลงานเพลง > การร่วมงานกับศิลปินอื่น

| ชื่อ | ปี | อันดับชาร์ต สูงสุด> KOR | ยอดขาย | อัลบั้ม |
| --- | --- | --- | --- | --- |
| "I'm All Ears" (다둘어줄게)  (with พัก จี-มิน) | 2018 | — | — | Ready to Listen Part 2 |
ผลงานเพลง > ในฐานะศิลปินร่วมร้อง

| ชื่อ | ปี | อันดับชาร์ต สูงสุด> KOR | ยอดขาย | อัลบั้ม |
| --- | --- | --- | --- | --- |
| "One Dream One Korea"  (ศิลปินหลายท่าน) | 2015 | — | — | ไม่ได้อยู่ในอัลบั้ม |
| "Victim of Love" (Sanjoy feat. Ars, Stephen Rezza, Elliott Yamin) | 2017 | — | — | ไม่ได้อยู่ในอัลบั้ม |